लापरवाही से बढ़ सकती है आंखों में जलन-लालिमा-रूखापन, रसोई में है इनका घरेलू उपचार
बढ़ती गर्मी से आंखों में जलन, लालिमा, रूखापन आदि तकलीफें होने लगती हैं, ऐसे में आंखों की सही देखभाल बहुत जरूरी है। समर में आंखों की देखभाल के आसान घरेलू उपाय बता रही हैं ब्यूटी एक्सपर्ट शहनाज हुसैन।
गर्मियों में हमें न सिर्फ स्किन को धूप से बचाना होता है, बल्कि अपनी आंखों को भी सूरज की अल्ट्रावायलेट (यूवी) किरणों से बचाना होता है। बढ़ती गर्मी से आंखों में जलन, लालिमा, रूखापन आदि तकलीफें होने लगती हैं, ऐसे में आंखों की सही देखभाल बहुत जरूरी है। समर में आंखों की देखभाल के आसान घरेलू उपाय बता रही हैं ब्यूटी एक्सपर्ट शहनाज हुसैन।
इन लोगों को ज्यादा खतरा 
विशेषज्ञ डॉक्टरों के अनुसार, जिन लोगों की मोतियाबिंद या लेसिक सर्जरी हुई है, या जिन्हें रेटिनल संबंधी कुछ विकार हैं, उनमें दूसरों की तुलना में अल्ट्रावायलेट से खतरा ज्यादा होता है। धूप का चश्मा या टोपी पहनकर आंखों को उसी तरह सुरक्षित रखा जा सकता है जिस प्रकार सनब्लॉक से स्किन का बचाव होता है।
आंखों के आसपास क्यों पड़ती हैं झुर्रियां 
आंखों के आसपास की स्किन बेहद नाजुक होती है। इसमें ऑयल ग्लैंड्स नहीं होते, जिसके कारण आंखों के आसपास डार्क सर्कल्स, पफीनेस और फाइन लाइन्स दिखने लगती हैं। इन्हें रोकने के लिए आंखों की सही देखभाल बेहद जरूरी है।
स्विमिंग पूल में आंखों को बचाएं 
एक और समस्या जो गर्मियों में अक्सर होती है, वह है स्विमिंग पूल में क्लोरीन से आंखों में जलन। क्लोरीन से आंखों में लालिमा और रूखापन और कभी-कभी जलन हो सकती है। इससे बचने के लिए नहाने के तुरंत बाद या नहाते समय आंखों पर पानी के छींटे मारें। आई ड्रॉप भी डाल सकते हैं। तब भी जलन व रूखापन रहता है तो आई स्पेशलिस्ट से सलाह लें।
गर्मियों में आंखों की देखभाल के आसान तरीके 
